*Anexa nr. 7*

**ACORD PRIVIND PRELUCRAREA DATELOR CU CARACTER PERSONAL**

**ÎN CADRUL PROCEDURII DE CONCURS PENTRU OCUPAREA UNUI POST DIDACTIC VACANT**

SUBSEMNATUL(A) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_, candidat la concurs pentru ocuparea unui post didactic în cadrul Universității „ARTIFEX” din București, declar că sunt de acord cu prelucrarea datelor cu caracter personal, conform termenilor și condițiilor de prelucrare prezentați în cele ce urmează:

* TERMENII ȘI CONDIȚIILE DE PRELUCRARE A DATELOR CU CARACTER PERSONAL

Universitatea „ARTIFEX” din București (în continuare UAB), în cadrul procedurii de concurs pentru ocuparea unui post didactic, colectează și prelucrează date cu caracter personal referitoare la candidații care se înscriu la acest concurs. Toate datele vor fi prelucrate în strictă conformitate cu procedurile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) cu aplicabilitate din 25.05.2018. Se asigură, în acest sens confidențialitatea datelor, respectiv se împiedică accesul la date și divulgarea acestora efectuate în mod neautorizat.

* SCOPUL ȘI TEMEIUL JURIDIC AL PRELUCRĂRII DATELOR PERSONALE ALE CANDIDATULUI

UAB prelucrează datele personale ale candidaților pentru a asigura desfășurarea concursului pentru ocuparea unui post didactic vacant în cadrul Universității.

Datele sunt colectate și prelucrate în vederea îndeplinirii obligațiilor legale ale UAB, definite în Metodologia de concurs pentru ocuparea posturilor didactice vacante în cadrul Universităţii “ARTIFEX” din Bucureşti, elaborată în conformitate cu prevederile legale în vigoare.

Art. 9 alin. (2) lit. h) al Metodologiei prevede:

*„În termen de* ***5 zile lucrătoare*** *după încheierea înscrierilor la concurs, pentru fiecare dintre candidații înscriși, cu respectarea protecţiei datelor cu caracter personal conform Regulamentului (UE) 2016/679 al Parlamentului European şi al Consiliului privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), Rectorul asigură publicarea pe* ***pagina web a concursului (***[***www.jobs.edu.ro***](http://www.jobs.edu.ro)***)*** *și* ***pagina web a UAB*** *a**următoarelor documente: curriculumul vitae, lista completă de lucrări și fișa de verificare a îndeplinirii standardelor.”*

* SURSA DATELOR

Datele despre candidați, prelucrate în cadrul procedurii de concurs pentru ocuparea unui post didactic vacant, pot fi extrase din:

* Documentele prezentate de candidat în dosarul de înscriere;
* Surse accesibile publicului;
* Baze de date electronice (în care sunt indexate lucrările publicate de candidați și alte realizări ale acestora), ex. Web of Science, Wiley etc.;
* Website-uri ale conferințelor științifice;
* Cataloage electronice care indexează cărți, precum și site-uri ale editurilor.
* DATELE PERSONALE CARE SE PRELUCREAZĂ

Informațiile necesare desfășurării concursului pentru ocuparea unui post didactic vor consta în mare parte din informațiile furnizate de candidat, cum ar fi numele, prenumele, titlul universitar, titlul științific, datele de contact, educația și formarea profesională, calificările, lucrările publicate.

* DREPTURILE CANDIDATULUI CONFORM GDPR:
* Dreptul de acces la date
* Dreptul la rectificare
* Dreptul la ștergerea datelor („dreptul de a fi uitat”)
* Dreptul la restricționarea prelucrării
* Dreptul la portabilitatea datelor
* Dreptul la opoziție
* Dreptul de a nu fi subiectul unei decizii luate numai pe baza unor activități de prelucrare automate
* Dreptul de adresare la Autoritatea Națională de Supraveghere a Prelucrării Datelor cu Caracter Personal sau la instanțele competente, în măsura în care se consideră necesar.
* DURATA PRELUCRĂRII DATELOR CANDIDATULUI

Datele candidatului sunt prelucrate pe durata derulării concursului pentru ocuparea unui post didactic vacant, precum și ulterior, în vederea conformării cu obligațiile legale aplicabile (cum ar fi obligația de arhivare).

* PARTAJAREA DATELOR PERSONALE

Atunci când se transmit date către entități din afara Uniunii Europene/Spațiului Economic European, se solicită acestora garanțiile de securitate impuse de GDPR. De asemenea, pot exista situații în care legea obligă emiterea anumitor raportări ori permiterea accesului la date autorităților de supraveghere, fiscale sau judiciare.

Data Semnătura

--------------------------------- -------------------------------